ITTRA TA' EMENDA Nru 3 GĦALL-ABBOZZ TAL-BAĠIT ĠENERALI 2012 DIKJARAZZJONI TAN-NEFQA SKONT IT-TAQSIMATaqsima III – Il-Kummissjoni /* KUMM/2011/0698 finali */





ITTRA TA' EMENDA Nru 3 GĦALL-ABBOZZ TAL-BAĠIT ĠENERALI GĦALL-2012 DIKJARAZZJONI TAN-NEFQA TAQSIMA B’TAQSIMA Taqsima III - Il-Kummissjoni Wara li kkunsidrat: – it-Trattat dwar il-Funzjonament tal-Unjoni Ewropea, u b'mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu, – ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej[1], u b'mod partikulari l-Artikolu 34 tiegħu, – l-abbozz tal-baġit ġenerali tal-Unjoni Ewropea għas-sena finanzjarja 2012 ippreżentat mill-Kummissjoni fis-26 ta' Mejju 2011[2] – l-ittra ta' emenda Nru 1 għall-abbozz tal-baġit ġenerali tal-Unjoni Ewropea għas-sena finanzjarja 2012 ippreżentata mill-Kummissjoni fis-17 ta' Ġunju 2011[3], – l-ittra ta' emenda Nru 2 għall-abbozz tal-baġit ġenerali tal-Unjoni Ewropea għas-sena finanzjarja 2012 ippreżentata mill-Kummissjoni fis-16 ta' Settembru 2011[4], il-Kummissjoni Ewropea b’dan tippreżenta lill-awtorità tal-baġit l-ittra ta' emenda Nru 3 għall-abbozz tal-baġit ġenerali tal-Unjoni Ewropea għas-sena finanzjarja 2012 għar-raġunijiet stabbiliti fil-memorandum ta’ spjegazzjoni. WERREJ 1. Introduzzjoni 3 2. Preservazzjoni u Ġestjoni tar-Riżorsi Naturali 3 2.1. Introduzzjoni u Tabella sommarja.. 3 2.2. FAEG (nefqa relatata mas-suq u pagamenti diretti) 4 2.2.1 Stampa Globali 4 2.2.2 Kummenti fid-dettall 4 2.3. Ftehimiet Internazzjonali fil-Qasam tas-Sajd.. 9 2.4. Aġenzija Ewropea għas-Sustanzi Kimiċi (ECHA) 9 2.5. Tibdil fin-nomenklatura u Kummenti dwar il-Baġit.. 10 3. Tabella sommarja skont l-intestaturi tal-qafas finanzjarju.. 12 DIKJARAZZJONI TAN-NEFQA TAQSIMA B’TAQSIMA Il-bidliet taqsima b'taqsima fid-dikjarazzjoni tad-dħul u n-nefqa huma disponibbli fil-EUR-Lex (http://eur-lex.europa.eu/budget/www/index-mt.htm). Verżjoni bl-Ingliż tal-bidliet f'dawn id-dikjarazzjonijiet taqsima b'taqsima hija mehmuża għall-informazzjoni bħala anness tal-baġit. 1. Introduzzjoni L-ittra ta' Emenda Nru 3 (IE 3) għall-Abbozz ta' Baġit għall-2012 (AB 2012) tkopri dan li ġej: – l-aġġornament linja b'linja tal-istima tal-ħtiġijiet għal nefqa agrikola. Minbarra l-fatturi tas-suq li qegħdin jinbidlu, l-IE tinkorpora wkoll l-impatt tad-deċiżjonijiet leġiżlattivi adottati fis-settur tal-agrikoltura minn meta tfassal l-AB 2012, stimi riveduti tal-ħtiġijiet għal xi pagamenti diretti, kif ukoll kull proposta li hija mistennija li jkollha effett sinifikanti matul is-sena baġitarja li ġejja. – aġġornament tas-sitwazzjoni għal Ftehimiet Internazzjonali tas-Sajd; – tisħiħ fil-kontribuzzjoni tal-UE lill-Aġenzija Ewropea għall-Kimiċi (ECHA) taħt l-Intestatura 2. L-impatt baġitarju ta’ dawn l-aġġustamenti huwa tnaqqis fl-approprjazzjonijiet għall-impenji ta' EUR 85,7 miljun u f’approprjazzjonijiet għall-ħlasijiet ta' EUR 83.4 miljun meta mqabbel mal-Abbozz tal-Baġit 2012. 2. Preservazzjoni u Ġestjoni tar-Riżorsi Naturali 2.1. Introduzzjoni u Tabella sommarja L-IE 3 tintbagħat lill-awtorità tal-baġit skont l-Artikolu 314 tat-Trattat dwar il-Funzjonament tal-Unjoni Ewropea (TFEU) "il-Kummissjoni tista' temenda l-abbozz tal-baġit tul il-proċedura sa meta jissejjaħ il-Kumitat ta' Konċiljazzjoni, previst fil-paragrafu 5". L-IE 3 hija bbażata, l-istess bħall-AB innifsu, fuq il-ħtiġijiet tal-UE kollha kemm hi. Għandu jiġi enfasizzat li l-approprjazzjonijiet għan-nefqa agrikola ffinanzjata mill-FAEG (Fond Agrikolu Ewropew ta’ Garanzija) għandhom jinftiehmu bħala previżjoni u mhux bħala għan ta’ nfiq. In-nefqa attwali ser tiddependi, b'mod partikolari, fuq il-kundizzjonijiet reali tas-suq, fuq ir-rata tal-kambju reali bejn l-euro u d-dollaru, u fuq ir-ritmu tal-pagamenti tal-Istati Membri. Skont il-bażi legali, ikun xi jkun l-ammont li Stat Membru jkun obbligat iħallas f'konformità mar-regolamenti – sal-limiti stabbiliti mill-qafas finanzjarju – dan jiġi rimborżat kollu jekk il-baġit jippermetti[5]. Għall-finijiet taċ-ċarezza u t-trasparenza, uħud mill-kummenti baġitarji ġew aġġornati. Skont l-IE 3 preżenti, l-approprjazzjonijiet globali mitluba għall-intestatura 2 fl-2012 huma stmati li jammontaw għal EUR 60 073 miljun, li jħalli marġni ta' EUR 737 miljun f'approprjazzjonijiet għall-impenji taħt il-limitu korrispondenti fil-qafas finanzjarju multiannwali. L-approprjazzjonijiet għall-impenji għal nefqa agrikola (fosthom in-nefqa fis-settur veterinarju u f'dak tas-sajd iffinanzjata mill-FAEG) jammontaw għal EUR 44 092 miljun, tnaqqis ta' EUR 88 miljun meta mqabbel mal-AB 2012, li jista' jiġi spjegat l-aktar minn dħul assenjat riċevut fl-2011 li kien ogħla milli kien mistenni. L-approprjazzjonijiet għall-ħlasijiet tal-FAEG qegħdin jitnaqqsu bl-istess ammont għal total ta' EUR 44 015-il miljun. Safejn għandhom x'jaqsmu l-Ftehimiet Internazzjonali tas-Sajd, l-IE 3 tipproponi li tnaqqas l-approprjazzjonijiet għall-impenji u l-approprjazzjonijiet għall-ħlasijiet għall-artikolu baġitarju 11 03 01, Ftehimiet Internazzjonali tas-Sajd b'EUR 3,5 miljun u b'EUR 2,8 miljun, rispettivament, kif ukoll li jiżdiedu fuq il-linja ta' riżerva l-approprjazzjonijiet għall-impenji b'EUR 4,2 miljun u approprjazzjonijiet għall-ħlasijiet b'EUR 5,8 miljun. It-tabella li ġejja tiġbor fil-qosor l-effett ta’ IE 3 fuq l-intestatura 2: || AB 2012 || IE3/2012 || Differenza Miljuni ta' EUR || (a) || (b) || (c)=(b)-(a) || AI || AĦ || AI || AĦ || AI || AĦ Limitu tal-Qafas Finanzjarju || 60 810,0 || || 60 810,0 || || 0 || marġni || 651,6 || || 737,2 || || +85,7 || Approprjazzjonijiet Totali Intestatura 2 || 60 158,4 || 57 948,4 || 60 072,8 || 57 865,0 || -85,7 || -83,4 li minnhom: || || || || || || Nefqa agrikola (nefqa relatata mas-suq u pagamenti diretti) [6] || 44 179,7 || 44 102,8 || 44 091,6 || 44 014,7 || -88,1 || -88,1 Sajd Internazzjonali u l-Liġi tal-Baħar || 154,1 || 154,1 || 154,8 || 157,1 || +0,7 || +3,0 Aġenzija Ewropea għas-Sustanzi Kimiċi - Attivitajiet fil-qasam tal-leġiżlazzjoni dwar il-bijoċidi || 1,0 || 1,0 || 2,8 || 2,8 || +1,7 || +1,7 2.2. FAEG (nefqa relatata mas-suq u pagamenti diretti) 2.2.1 Stampa Globali L-iskop tal-IE 3 huwa li jiġi żgurat li l-baġit agrikolu jkun ibbażat fuq l-aktar dejta ekonomika u qafas leġiżlattiv kurrenti. Sax-xahar ta’ Settembru, il-Kummissjoni se jkollha għad-dispożizzjoni tagħha l-ewwel indikazzjoni tal-livell ta’ produzzjoni għall-2011, kif ukoll perspettivi għas-swieq tal-agrikoltura, li huma l-bażi għal kwalunkwe stima affidabbli tal-ħtiġiet baġitarji għall-2012. Bħal ma ġara fl-imgħoddi, il-Kummissjoni analizzat b'reqqa l-istimi kollha tagħha ta' nefqa agrikola linja b'linja. Minbarra l-kunsiderazzjoni tal-fatturi tas-suq, din l-IE 3 tiġbor fiha wkoll l-impatt ta' kwalunkwe deċiżjoni leġiżlattiva adottata fis-settur agrikolu minn meta tfassal l-AB, kif ukoll proposti li saru mill-Kummissjoni. L-approprazzjonijiet tal-FAEG qegħdin jitnaqqsu b'EUR 88 miljun. Dan huwa l-aktar minħabba l-ħtiġijiet kemxejn ogħla fil-kapitolu 05 02 Interventi fis-Swieq Agrikoli (+ EUR 94 miljun) u l-ħtiġijiet kemxejn ogħla fil-kapitolu 05 03 Għajnuniet Diretti (+ EUR 37 miljun). Dawn il-ħtiġijiet kemxejn ogħla huma aktar milli kkumpensati minn modifikazzjoni fil-livell ta' dħul assenjat disponibbli tal-FAEG fl-2012. L-ewwel nett, id-dħul assenjat addizzjonali li ġie riċevut fl-2011 li jammonta għal EUR 205 miljun se jiġi riportat mill-2011 għall-2012. It-tieni nett, il-Kummissjoni qiegħda tistenna żieda żgħira fid-dħul assenjat iġġenerat fl-2012 (+ EUR 14-il miljun), biex b'hekk iż-żieda totali fid-dħul assenjat disponibbli tkun ta' EUR 219 miljun. B'riżultat ta' dan, l-approprjazzjonijiet għall-impenji totali mitluba għan-nefqa agrikola ffinanzjata mill-FAEG jammontaw għal EUR 44,092 miljun, anqas milli fl-AB 2012 (- EUR 88 miljun), li jwassal għal marġni taħt il-limitu sekondarju tal-FAEG li issa jammonta għal EUR 619 miljun. Il-marġni l-ġdid għall-intestura 2 jammonta għal total ta' EUR 737 miljun. 2.2.2 Kummenti fid-dettall 05 02 Interventi fi swieq agrikoli (approprjazzjonijiet + EUR 75 miljun) ħtiġijiet fl-abbozz ta' baġit: EUR 3 438 miljun approprjazzjonijiet mitluba fl-abbozz ta' baġit: EUR 3 147 miljun stima tad-dħul assenjat disponibbli fl-2012 fl-abbozz ta' baġit: EUR 291 miljun ħtiġijiet wara l-ittra ta' emenda: EUR 3 532 miljun approporjazzjonijiet mitluba wara l-ittra ta' emenda: EUR 3 222 miljun stima tad-dħul assenjat disponibbli fl-2012 wara l-ittra ta’ emenda: EUR 310 miljun In ġenerali, l-ipoteżijiet li fuqhom hi bbażata din l-IE 3 jikkonfermaw f'dan il-waqt l-evalwazzjoni tal-AB 2012, bi prospetti favorevoli għall-biċċa l-kbira tas-swieq agrikoli. Il-modifiki proposti minn din l-IE 3 huma l-aktar ta' natura teknika u jikkonċernaw ammonti żgħar, bl-eċċezzjoni tas-settur tal-frott u l-ħxejjex, iż-żejt taż-żebbuġa, l-għalf imnixxef, u s-settur tal-ħalib; fejn hemm modifiki iktar sostanzjali. Il-ħtiġijiet ġenerali għal miżuri ta' intervent fis-swieq agrikoli jiżdiedu b'EUR 94 miljun meta mqabblin mal-AB 2012. Madankollu, EUR 19-il miljun fi dħul assenjat addizzjonali jiġu stmati li jkunu disponibbli għall-kapitolu 05 02, sabiex EUR 75 miljun ta' approprjazzjonijiet addizzjonali jiġu mitluba meta mqabbel mal-AB 2012. L-iktar modifikazzjonijiet importanti huma spjegati fil-qosor hawn taħt. Tabella bis-sett sħiħ ta' modifikazzjonijiet (fil-livell ta' Artikolu tal-baġit) tinstab fi tmiem din it-taqsima. Għall-frott u l-ħxejjex, filwaqt li l-bżonnijiet għall-programmi operattivi ta’ organizzazzjonijiet tal-produtturi huma kemxejn ogħla (+ EUR 15-il miljun) wara valutazzjoni aġġornata tal-konsum reali tal-miżuri u s-sitwazzjoni dwar pagamenti pendenti għal pjanijiet minn snin preċedenti, inklużi l-miżuri ta’ appoġġ eċċezzjonali introdotti fl-2011, l-approprjazzjonijiet proposti huma kemxejn aktar baxxi milli f'AB 2012. Fil-fatt, qiegħda ssir il-proposta li l-approprjazzjonijiet baġitarji mitluba għal fondi operazzjonali għall-organizzazzjonijiet tal-produturi (partita baġitarja 05 02 08 03) jitnaqqsu b'EUR 4 miljun, minħabba EUR 19-il miljun aktar fi dħul assenjat għal dik il-partita, li jirriflettu stimi aġġornati. Modifika aktar sostanzjali hija proposta għal rikonoxximent preliminari tal-organizzazzjonijiet tal-produtturi (partita tal-baġit 05 02 08 11) ta' + EUR 45 miljun, li tirrifletti ż-żieda stabbli fin-nefqa matul l-aħħar snin, il-komunikazzjonijiet tal-Istati Membri u ċ-ċifri aġġornati għall-implimentazzjoni matul l-2011. Għaż-żejt taż-żebbuġa, wara tnaqqis fil-prezzijiet tas-suq taħt il-prezz minimu, u sabiex ilaħħqu mal-ħażniet kbar f'xi Stati Membri li jaffettwaw is-suq taż-żejt taż-żebbuġa madwar l-Ewropa, huwa propost li jitqiegħdu EUR 23 miljun fuq il-partita tal-baġit 05 02 06 03. Din ser tkun meħtieġa għall-għajnuna tal-ħażna privata. Qiegħda ssir il-proposta li l-approprjazzjonijiet għal għalf niexef (partita baġitarja 05 02 11 01) jiżdiedu b'+ EUR 9 miljuni, li jirreflettu l-aħħar ċifri dwar il-produzzjoni. Għall-ħalib u l-prodotti tal-ħalib, l-IE 3 tipproponi li tnaqqas l-approprjazzjonijiet b'EUR 10 miljun. Parti mit-tnaqqis (- EUR 6 miljun) huwa marbut mal-ħażna ta' intervent tat-trab tal-ħalib xkumat, li jirrifletti figuri aġġornati dwar is-sitwazzjoni tal-ħażna fl-2011 b'xi kwantitajiet riportati għall-2012 sabiex ikunu disponibbili fl-iskema tal-persuni l-aktar fil-bżonn. Il-parti l-oħra tal-iffrankar (- EUR 4 miljun) hija marbuta mal-ħażna privata ta’ butir li tirrifletti kwantitajiet baxxi aktar milli mistennija taħt kuntratt. Ma' dawn it-talbiet modifikati, l-IE 3 tipproponi għall-programmi tal-ikel għal dawk l-aktar fil-bżonn (partita tal-baġit 05 02 04 01) li EUR 340 miljun mit-total ta' approprjazzjonijiet (EUR 500 miljun) fl-AB 2012 għandhom jitqiegħdu fuq linja ta' riżerva, sakemm tkun adottata l-bażi legali. Il-Kummissjoni xorta tikkunsidra li jista' jkun possibbli li jitwettqu programmi tal-ikel f'dan il-livell, wara l-adozzjoni tar-regolament emendat propost (COM(2011) 634). 05 03 Għajnuniet Diretti (approprjazzjonijiet - EUR 163 miljun) ħtiġijiet fl-abbozz ta' baġit: EUR 41 174 miljun approprjazzjonijiet mitluba fl-abbozz ta' baġit: EUR 40 674 miljun stima tad-dħul assenjat disponibbli fl-2012 fl-abbozz ta' baġit: EUR 500 miljun ħtiġijiet wara l-ittra ta' emenda: EUR 41 211 miljun approporjazzjonijiet mitluba wara l-ittra ta' emenda: EUR 40 511 miljun stima tad-dħul assenjat disponibbli fl-2012 wara l-ittra ta’ emenda: EUR 700 miljun L-approprjazzjonijiet tal-baġit mitlubin għal dan il-kapitolu huma riveduti 'l isfel b'EUR 163 miljun. Il-bidla hija r-riżultat ta’ żieda fl-ammont ta’dħul assenjat b'EUR 200 miljun, filwaqt li l-istima riveduta tal-ħtiġijiet turi żieda żgħira ta' EUR 37 miljun. L-aktar varjazzjonijiet sinifikanti jaffettwaw l-Iskema ta' Pagament Uniku (SPU) u l-Iskema ta' Pagament Uniku skond l-Erja (SPUE) fejn hemm tibdil fis-suppożizzjonijiet għar-rati ta' eżekuzzjoni, minħabba li l-2011 hija l-ewwel sena meta l-implimentazzjoni vera tista' tiġi osservata wara l-Verifika tas-Saħħa. Tibdiliet żgħar oħra jseħħu fuq linji baġitarji ġewwa l-kapitolu, b’effett ta' bilanċ. Modifiki fil-livell ta' artikolu baġitarju Kodiċi || Intestatura || AB || IE || differenza || Kummenti (f’miljuni ta’ EUR) || (f’miljuni ta’ EUR) || (f’miljuni ta’ EUR) || L-Interventi fis-swieq agrikoli || || || || 05 02 01 || Ċereali || 41,0 || 43,0 || +2,0 || Żieda fil-linja 05 02 01 02 għal aktar intervent f'forma ta' ħżin taċ-ċereali għax kwantità żgħira għadha maħżuna meta mqabbla mal-AB 2012. 05 02 03 || Rifużjonijiet fuq prodotti li mhumiex fl-Anness 1 || 14,0 || 12,0 || -2,0 || Tnaqqis minħabba anqas rifużjonijiet għall-esportazzjoni tal-prodotti tal-bajd. 05 02 06 || Iż-żejt taż-żebbuġa || 48,5 || 68,5 || +20,0 || Żieda għall-ħżin privat (linja 05 02 06 03) ta' EUR 23 miljun u tnaqqis żgħir ta’ EUR 3 miljuni għal miżuri għat-titjib tal-kwalità (05 02 06 05) wara ċifri ta' implimentazzjoni riveduti. 05 02 07 || Xtieli li minnhom isiru t-tessuti || 28,0 || 27,0 || -1,0 || L-għajnuna għall-fibra tal-kittien u l-qanneb (linja 05 02 07 01) tonqos wara l-assunzjoni ftit riveduta tal-kwantitajiet. 05 02 08 || Frott u ħaxix || || || || Ħtiġijiet addizzjonali ta’ EUR 15-il miljun li jirriżultaw minn żieda fit-talbiet għal fondi operattivi għal organizzazzjonijiet tal-produtturi (05 02 08 03) minħabba pagamenti pendenti ogħla għall-pjanijiet tas-snin preċedenti, ir-rimborż ta' għajnuniet nazzjonali u miżuri ta’ appoġġ eċċezzjonali li jibqa' mill-2011. Ammont ogħla ta' dħul assenjat se jintuża għal din il-partita tal-baġit (+ EUR 19-il miljun). Għajnuna lill-gruppi ta’ produtturi għar-rikonoxximent preliminari (05 02 08 11) tiżdied b'EUR 45 miljun fuq il-bażi tal-eżekuzzjoni tal-2011 kif ukoll skont il-previżjonijiet u l-komunikazzjonijiet tal-Istati Membri. Miżuri oħra (05 02 08 99) jiżdiedu b'EUR 4,9 miljun għal miżuri eċċezzjonali ta’ appoġġ pendenti mill-2011. || --- Approprjazzjonijiet || 742,1 || 788,0 || +45,9 || --- Bżonnijiet || 1 033,1 || 1 098,0 || +64,9 05 02 09 || Il-Prodotti tas-settur tal-inbid || 1 105,9 || 1 108,9 || +3,0 || Żieda ta' EUR 3 miljun għall-iskema tal-qlugħ tad-dwieli (05 02 09 09) wara stimi riveduti għal ħlasijiet pendenti. Aġġustamenti minuri għal-linji 05 02 09 04 (+ EUR 0,2 miljun) u 05 02 09 08 ( - EUR 0,2 miljun). 05 02 10 || Promozzjoni || 52,4 || 55,4 || +3,0 || Żieda għal miżuri ta' promozzjoni mħallsa mill-Istati Membri (05 02 10 01) relatati ma' kampanja addizzjonali għal frott u ħaxix. 05 02 11 || Prodotti oħra tal-pjanti/miżuri oħra || 345,5 || 356,5 || +11,0 || Żieda ta' EUR 9 miljun għal għalf imnixxef (05 02 11 01) wara figuri riveduti għall-kwantitajiet. Miżuri tal-POSEI (05 02 11 04) jiżdiedu b'EUR 2 miljun għal miżuri tas-suq ogħla POSEIMA u appoġġ addizzjonali għaż-ŻSR tal-gżejjer tal-Eġew ibbażat fuq l-eżekuzzjoni tal-2011. 05 02 12 || Il-Ħalib u l-prodotti tal-ħalib || 92,1 || 82,1 || -10,0 || EUR 6 miljun u EUR 4 miljun għall-bżonnijiet iċken fl-intervent ta' ħżin it-trab tal-ħalib xkumat (05 02 12 02) u l-butir (05 02 12 04) wara stimi aġġornati ta’intervent u stokks privati. 05 02 13 || Iċ-ċanga u l-vitella || 45,1 || 46,1 || +1,0 || EUR 3 miljun ħtiġijiet addizzjonali għar-rifużjonijiet fuq l-esportazzjoni tal-laħam (05 02 13 01), u EUR 2 miljun inqas għar-rifużjonjiet fuq l-esportazzjoni ta' annimali ħajjin (05 02 13 04) li jirriżultaw minn stimi aġġornati tal-kwantitajiet. 05 02 15 || Il-majjal, il-bajd u t-tjur, l-apikoltura u prodotti oħra tal-annimali || 131,0 || 133,0 || +2,0 || EUR 1 miljun għall-bżonnijiet ogħla għar-rifużjonijiet fuq l-esportazzjoni tal-laħam tal-majjal (05 02 15 01) u EUR 1 miljun aktar għal miżuri ta’ ħażna privata tal-laħam tal-majjal (05 02 15 02) wara figuri riveduti għall-kwantitajiet. || Għajnuniet Diretti || || || || 05 03 01 || L-Għajnuniet diretti mhux marbuta mal-produzzjoni || || || || Għall-Iskema ta' Pagament Uniku (SPU; 05 03 01 01), il-bżonnijiet jiżdiedu b'EUR 47 miljun minħabba li r-rati ta' eżekuzzjoni mistennija jitjiebu, ibbażati fuq l-implimentazzjoni tal-2011. L-Iskema ta' Pagament Uniku skont l-Erja (SPUE: 05 03 01 02) jonqos b'EUR 11-il miljun minħabba rata ta' eżekuzzjoni aktar baxxa antiċipata għall-Bulgarija, ibbażata fuq l-implimentazzjoni tal-2011. Tnaqqis ta' EUR 1 miljun għall-ħlas Separat għaz-zokkor (05 03 01 03), li huwa kkumpensat bil-linja tal-baġit għall-SPUE. Barra minn hekk, hemm żieda ta' EUR 200 miljun fid-dħul assenjat għall-SPU. || --- Approprjazzjonijiet || 37 354,0 || 37 189,0 || -165,0 || --- Bżonnijiet || 37 854,0 || 37 889,0 || +35,0 05 03 02 || Għajnuniet diretti oħra || 3 317,7 || 3 320,7 || +3,0 || Varjazzjonijiet minħabba bidla quddiem l-ipoteżi ta' nuqqas t'eżekuzzjoni: - Tnaqqis ta' EUR 10 miljun fuq il-linja tal-baġit 05 03 02 06 (Primjum għall-baqar li jreddgħu) - Żieda ta' EUR 5 miljun fil-linja 05 03 02 40 (Għajnuna skont l-erja għall-qoton) - Aġġustamenti minuri oħra fuq linji: 05 03 02 05 Għajnuna għall-produzzjoni taż-żrieragħ (+ EUR 1 miljun); 05 03 02 19 Għajnuna skont l-erja għar-ross (- EUR 3 miljun); 05 03 02 43 Pagament Tranżizzjonali tal-Frott Artab (+ EUR 2 miljun). - Il-linja POSEI (05 03 0250) hija miżjuda b'EUR 6 miljun waqt li tieħu inkonsiderazzjoni pjanijiet aġġornati tal-Istati Membri. - Pagament transitorju tal-Frott u l-Ħxejjex (05 03 02 41) jiżdied b'EUR 1 miljun għas-Slovakkja, ibbilanċjat bil-linja tal-baġit SPUE. - L-Appoġġ Speċifiku tal-Artikolu 68 (05 03 02 44) jiżdied b'EUR 1 miljun għall-Belġju, ikkumpensat bi tnaqqis korrispondenti fl-iSPU. 05 03 03 || Ammonti addizzjonali ta’ għajnuna || 2,0 || 1,0 || -1,0 || Tnaqqis fl-ammonti li jibqa' dovuti għas-snin preċedenti. 2.3. Ftehimiet Internazzjonali fil-Qasam tas-Sajd Kif previst mill-punt B tal-Anness II mal-Ftehim Interistituzzjonali (IIA), il-Kummissjoni eżaminat l-aktar informazzjoni riċenti disponibbli dwar il-ftehimiet fil-qasam tas-sajd. Biex tiġi riflessa l-aktar sitwazzjoni reċenti, inkluż il-livell ta' impenji pendenti (RAL), il-Kummissjoni tipproponi li tnaqqas l-approprjazzjonijiet għall-impenji u l-approprjazzjonijiet għall-ħlasijiet għall-artikolu baġitarju 11 03 01 Ftehimiet Internazzjonali dwar is-Sajd minn EUR 3,5 miljun u EUR 2,8 miljun rispettivament. Huwa wkoll propost li tiżdied il-linja ta’ riżerva 40 02 41 02 kif xieraq b'EUR 4,2 miljuni għal approprjazzjonijiet għall-impenji u b'EUR 5,8 miljun għal approprjazzjonijiet għall-ħlasijiet, li jirriflettu l-informazzjoni aġġornata dwar Ftehimiet tas-Sajd individwali u fuq l-ammont stmat għal qabdiet addizzjonali. 2.4. Aġenzija Ewropea għas-Sustanzi Kimiċi (ECHA) Fit-12 ta' Ġunju 2009, il-Kummissjoni ppreżentat proposta għal Regolament tal-Parlament Ewropew u tal-Kunsill dwar it-tqegħid fis-suq u l-użu tal-prodotti bijoċidali[7]. Din il-proposta tinkludi kompiti ġodda għall-Aġenzija Ewropea għas-Sustanzi Kimiċi (ECHA), li parti minnhom hija ffinanzjata taħt l-Intestatura 2 tal-qafas finanzjarju multiannwali. Il-Kunsill adotta l-pożizzjoni tiegħu fl-ewwel qari fil-21 ta' Ġunju 2011, u introduċa bidliet li jwasslu għal xogħol addizzjonali u l-ħtieġa ta' riżorsi assoċjati għall-Aġenzija, li huma kif ġej: – l-ambitu tal-proċedura ċentralizzata tal-UE għall-awtorizzazzjoni tal-prodotti twessa' b'mod sinifikanti li se jkun ifisser li l-Aġenzija se jkollha tipproċessa għadd konsiderevolment iktar ta' applikazzjonijiet minn kemm kien previst inizjalment; – l-ECHA se jkollha involviment ikbar fil-qsim tad-dejta sabiex jiġi evitat l-ittestjar doppju fuq il-vertebrati u se tintalab ukoll tieħu deċiżjonijiet rigward l-"ekwivalenza teknika" ta’ sustanzi attivi simili; – l-ECHA issa hija espliċitament identifikata bħala l-fornitur tas-segretarjat għall-grupp li jikkoordina u jissorvelja r-rikonoxximent reċiproku; – L-ECHA se tkun responsabbli għaż-żamma tar-Reġistru għall-Prodotti Bijoċidali li se jkun il-pjattaforma ewlenija għall-informatika fit-tressiq tal-applikazzjonijiet kif ukoll għall-iskambju ta' informazzjoni bejn l-Istati Membri, l-Aġenzija, il-Kummissjoni u l-applikanti. Reviżjoni bir-reqqa tal-ħtiġijiet finanzjarji u tar-rekwiżiti tal-persunal tal-ECHA twettqet mis-servizzi tal-Kummissjoni f’konsultazzjoni mal-ECHA, li tkopri l-kompiti ġodda differenti li għandhom jiġu assenjati lill-ECHA. Fil-11 ta' Awwissu 2011, il-Kummissjoni adottat Komunikazzjoni dwar il-pożizzjoni tal-Kunsill[8], inkluża verżjoni riveduta tad-dikjarazzjoni finanzjarja li tieħu inkonsiderazzjoni t-tibdiliet introdotti mill-Kunsill, annessa mal-komunikazzjoni tal-Kummissjoni. Billi l-2012 se tkun sena ta’ preparazzjoni u ta' applikazzjonijiet għall-awtorizzazzjoni ta' prodotti u sustanzi, l-approvazzjoni se tinħareġ biss mill-2013 'il quddiem, ħidmet l-ECHA dwar il-bijoċidi se tiddependi kompletament fuq is-sussidju tal-UE fl-2012. Sabiex l-ECHA tkun lesta fil-ħin biex timplimenta l-kompiti addizzjonali assenjati lilha mill-koleġiżlaturi, il-Kummissjoni tipproponi li s-sussidju jiżdied b'EUR 1,7 miljun, kemm f'approprjazzjonijiet għall-impenji kif ukoll f'approprjazzjonijiet għall-ħlasijiet. Dawn l-ammonti huma mdaħħla fir-riserva, sakemm isseħħ l-adozzjoni tal-bażi legali. It-tqassim skont il-partita tal-baġit huwa kif ġej: Partita 07 03 60 01 — Aġenzija Ewropea għas-Sustanzi Kimiċi — Attivitajiet fil-qasam tal-leġiżlazzjoni dwar il-prodotti bijoċidali — Kontribuzzjoni għat-Titoli 1 u 2 mill-Intestatura 2 (f’EUR) || Approprjazzjonijiet AB 2012 || Żieda IE 3 || Ammont ġdid || Impenji || Ħlasijiet || Impenji || Ħlasijiet || Impenji || Ħlasijiet 07 03 60 01 || p.m. || p.m. || p.m. || p.m. || p.m. || p.m. 40 02 41 || 704 000 || 704 000 || 803 000 || 803 000 || 1 507 000 || 1 507 000 Partita 07 03 60 02 - Aġenzija Ewropea għas-Sustanzi Kimiċi — Attivitajiet fil-qasam tal-leġiżlazzjoni dwar il-prodotti bijoċidali — Kontribuzzjoni għat-Titolu 3 mill-Intestatura 2 (f’EUR) || Approprjazzjonijiet AB 2012 || Żieda IE 3 || Ammont ġdid || Impenji || Ħlasijiet || Impenji || Ħlasijiet || Impenji || Ħlasijiet 07 03 60 02 || p.m. || p.m. || p.m. || p.m. || p.m. || p.m. 40 02 41 || 319 000 || 319 000 || 930 000 || 930 000 || 1 249 000 || 1 249 000 It-tabella tal-persunal emendata, li tinkorpora 9 postijiet AD addizzjonali, hija inkluża fl-anness baġitarju. 2.5. Tibdil fin-nomenklatura u Kummenti dwar il-Baġit Il-kummenti baġitarji għall-kapitoli, artikoli u partiti li ġejjin ġew aġġornati (spjega fil-parentesi): Kapitolu 05 02 – Interventi fi swieq agrikoli (ċifri għal dħul assenjat) Partita 05 02 07 99 Miżuri oħra (il-pjanti tat-tessuti) (linja ġdida b’p.m.) Artikolu 05 02 16 01– Fond ta' Ristrutturar taz-Zokkor (ċifri għal dħul assenjat) Kapitolu 05 03 – Għajnuniet diretti (ċifri għal dħul assenjat) Partita 05 03 01 99 Oħrajn (għajnuniet diretti diżakkoppjati) (bidla f'kummenti baġitarji) Partita 05 03 02 99 Oħrajn (għajnuniet diretti) (bidla f'kummenti baġitarji) Partita 07 03 60 02 - Aġenzija Ewropea għas-Sustanzi Kimiċi — Attivitajiet fil-qasam tal-Leġiżlazzjoni dwar il-Prodotti Bijoċidali — Kontribuzzjoni għat-Titolu 3 mill-Intestatura 2 (bidla f'kummenti baġitarji: ammont tal-kontribuzzjoni tal-UE) Artikolu 11 03 01 Ftehimiet internazzjonali dwar is-sajd (bidla f'kummenti baġitarji: tabella) Partita 6 7 0 1 – Approvazzjoni tal-kontijiet tal-FAEG – Dħul assenjat (ċifri għal dħul assenjat) Partita 6 7 0 2 – Irregolaritajiet tal-FAEG – Dħul assenjat (ċifri għal dħul assenjat) Partita 6 7 0 3 – Imposta addizzjonali minn produtturi tal-ħalib – Dħul assenjat (ċifri għal dħul assenjat) Partita 6 8 0 1 – Ammonti ta' ristrutturar temporanju – Dħul assenjat (ċifri għal dħul assenjat) 3. Tabella sommarja skont l-intestaturi tal-qafas finanzjarju Qafas finanzjarju Intestatura/subintestatura || Qafas Finanzjarju 2012 || Abbozz tal-baġit 2012 (inkl. IE Nru 1-2/2012) || Ittra ta' emenda Nru 3/2012 || AB 2012 + IE Nru 1-3 sa 2/2012 CA || PA || CA || PA || CA || PA || CA || PA 1. TKABBIR SOSTENIBBLI || || || || || || || || 1a. Kompetittività għat-tkabbir u l-impjiegi || 14 853 000 000 || || 15 223 600 752 || 12 566 134 008 || || || 15 223 600 752 || 12 566 134 008 1b. Koeżjoni għat-tkabbir u l-impjiegi || 52 761 000 000 || || 52 738 876 141 || 45 134 800 000 || || || 52 738 876 141 || 45 134 800 000 Totali || 67 614 000 000 || || 67 962 476 893 || 57 700 934 008 || || || 67 962 476 893 || 57 700 934 008 Marġini1 || || || 151 523 107 || || || || 151 523 107 || 2. PREŻERVAZZJONI U ĠESTJONI TAR-RIŻORSI NATURALI || || || || || || || || Li minnhom nefqa relatata mas-suq u ħlasijiet diretti || 48 093 000 000 || || 44 179 737 305 || 44 102 837 025 || -88 100 000 || -88 100 000 || 44 091 637 305 || 44 014 737 025 Totali || 60 810 000 000 || || 60 158 443 305 || 57 948 376 981 || -85 667 000 || -83 367 000 || 60 072 776 305 || 57 865 009 981 Marġini2 || || || 651 556 695 || || || || 737 223 695 || 3. ĊITTADINANZA, LIBERTÀ, SIGURTÀ U ĠUSTIZZJA || || || || || || || || 3a. Libertà, Sigurtà u Ġustizzja || 1 406 000 000 || || 1 340 381 000 || 868 333 500 || || || 1 340 381 000 || 868 333 500 3b. Ċittadinanza3 || 699 000 000 || || 683 471 000 || 645 659 400 || || || 683 471 000 || 645 659 400 Totali || 2 105 000 000 || || 2 023 852 000 || 1 513 992 900 || || || 2 023 852 000 || 1 513 992 900 Marġini || || || 81 148 000 || || || || 81 148 000 || 4. L-UE BĦALA PARTEĊIPANT GLOBALI4 || 8 997 000 000 || || 9 409 280 576 || 7 293 724 333 || || || 9 409 280 576 || 7 293 724 333 Marġini || || || -153 343 576 || || || || -153 343 576 || 5. AMMISTRAZZJONI5 || 8 670 000 000 || || 8 294 402 467 || 8 294 797 467 || || || 8 294 402 467 || 8 294 797 467 Marġini || || || 459 597 533 || || || || 459 597 533 || AKKUMULAT || 148 196 000 000 || 141 360 000 000 || 147 848 455 241 || 132.751.825.689 || -85 667 000 || -83 367 000 || 147 762 788 241 || 132 668 458 689 Marġini || || || 1 343 825 335 || 8 802 174 311 || || || 1 429 492 335 || 8 885 541 311 1 Il-Fond Ewropew ta' aġġustament għall-Globalizzazzjoni (FEG) mhuwiex inkluż fil-kalkolu tal-marġini taħt l-Intestatura 1a. 2 Wara t-trasferiment mill-modulazzjoni għall-Iżvilupp Rurali u mill-qoton u l-inbid għar-ristrutturar fir-reġjuni rispettivi (EUR 3 150,4 miljun). 3 L-ammont tal-Fond ta' Solidarjetà tal-Unjoni Ewropea (FSUE) huwa mdaħħal addizzjonalment mal-intestaturi relevanti kif previst mill-IIA tas-17 ta' Mejju 2006 (ĠU C 139 tal-14.6.2006). 4 Il-marġini għall-2012 għall-Intestatura 4 ma jqisx l-approprjazzjonijiet relatati mar-Riżerva għal Għajnuna ta' Emerġenza (EUR 258,9 miljun). EUR 153,3 miljun 'il fuq mil-limitu massimu huma ffinanzjati bil-mobilizzazzjoni tal-Istrument tal-Flessibbiltà. 5 Biex jiġi kkalkulat il-marġini taħt il-limitu massimu għall-Intestatura 5, titqies in-nota ta' qiegħ il-paġna (1) tal-qafas finanzjarju 2007-2013 għal ammont ta’ EUR 84 miljun għall-kontribuzzjonijiet tal-persunal għall-iskema tal-pensjonijiet. [1] ĠU L 248, 16.9.2002, p. 1. [2] COM (2011) 300 [3] COM (2011) 372. [4] COM (2011) 576. [5] L-Artikolu 19 tar-Regolament tal-Kunsill (KE) Nru 1290/2005. [6] Nefqa tal-Fond Agrikolu Ewropew ta' Garanzija (FAEG), inkluż EUR 30.5 miljun taħt it-titolu 11 tas-Sajd u l-Affarijiet Marittimi u EUR 335.8 miljun taħt it-titolu 17 Saħħa u Protezzjoni tal-Konsumatur. [7] COM (2009) 267. [8] COM (2011) 498.